pythainlp/thai-wiki-dataset-v4 huggingface dataset:
ชัตเตอร์เป็นหลัก

ชัตเตอร์เป็นหลัก (shutter priority) เป็นโหมดการเปิดรับแสงแบบหนึ่งสำหรับการถ่ายภาพด้วยกล้องดิจิทัล เช่น กล้องดีเอสแอลอาร์ บนแป้นปรับโหมดของกล้องนิคอนจะแทนโหมดนี้ด้วยตัวอักษร S ส่วนในกล้องแคนนอนจะแทนตัวอักษร Tv ในโหมดชัตเตอร์เป็นหลัก ช่างภาพสามารถกำหนดความเร็วชัตเตอร์ (เวลาการเปิดรับแสง) ได้ด้วยตนเอง และระบบวัดแสงอัตโนมัติของเครื่องจะคำนวณค่าเปิดรับแสง จากนั้นจึงกำหนดค่ารูรับแสง (ค่าเอฟ) โดยอัตโนมัติเพื่อให้สอดคล้องตามความเร็วชัตเตอร์ที่ผู้ใช้เลือก
วัตถุประสงค์.
จุดประสงค์ของการใช้โหมด ชัตเตอร์เป็นหลัก คือผู้ใช้สามารถกำหนดว่าจะสร้างภาพคมชัดหรือภาพเบลอก็ได้โดยการควบคุมความเร็วชัตเตอร์ ตัวอย่างเช่น ในการถ่ายภาพกีฬา ผู้ใช้สามารถเลือกความเร็วชัตเตอร์สูงเพื่อหยุดการเคลื่อนไหวของนักกีฬาที่เคลื่อนไหวด้วยความเร็วสูง
การใช้ความเร็วชัตเตอร์สูงช่วยให้ถ่ายภาพชั่วพริบตาที่วัตถุกำลังเคลื่อนไหวอยู่ได้ และการใช้ความเร็วชัตเตอร์ต่ำช่วยให้บันทึกเส้นทางการเคลื่อนที่ของวัตถุได้ หากต้องการถ่ายภาพรถที่กำลังเร่งความเร็ว ก็ควรใช้ความเร็วชัตเตอร์สูงที่เวลาการเปิดรับแสงไม่ต่ำกว่า 1/1000 วินาที และหากต้องการบันทึกภาพแถบแสงของรถยนต์ที่วิ่งในเวลากลางคืนหรือเส้นทางดาวตกก็ควรใช้ความเร็วชัตเตอร์ต่ำ โดยเวลาการเปิดรับแสงมากกว่า 10 วินาที
โมโต2 ฤดูกาล 2014

โมโต 2 เวิร์ล แชมเปี้ยนชิพ ปี ค.ศ.2014 / พ.ศ.2557 เป็นส่วนหนึ่งของการแข่งขันฤดูกาลที่ 66 ในหมวด F.I.M. Road Racing World Championship Grand Prix
รายชื่อทีมและนักแข่ง.
ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี
สนามแข่ง.
ในฤดูกาล ค.ศ.2014 / พ.ศ.2557 มีการแข่งขันทั้งหมด 18 สนาม ได้แก่
 ‡ = แข่งขันตอนกลางคืน
 †† = แข่งขันในวันเสาร์
วอลโว่ เอกซ์ซี60

วอลโว่ เอกซ์ซี60  เป็นรถสปอร์ตอเนกประสงค์ครอสโอเวอร์หรูหราขนาดคอมแพกต์และจำหน่ายโดยบริษัทวอลโว่ ซึ่งเป็นผู้ผลิตรถยนต์สัญชาติสวีเดนตั้งแต่ ค.ศ. 2008
เอกซ์ซี60 เป็นส่วนหนึ่งของรถยนต์ซีรีส์ 60 ของวอลโว่ ที่รวมไปถึงเอส60, เอส60 ครอสคันทรี, วี60 และวี60 ครอสคันทรี โดยรุ่นแรกนำเสนอรูปแบบใหม่สำหรับโมเดลซีรีส์ 60 ซึ่งเอกซ์ซี60 รุ่นแรกได้รับการทำให้ใหม่ขึ้นใน ค.ศ. 2013 รวมไปถึงไลน์อัปที่เหลือ ในทำนองเดียวกัน โมเดลรุ่นที่สองซึ่งเปิดตัวใน ค.ศ. 2017 เป็นรุ่นแรกในซีรีส์ดังกล่าว และรถคันนี้ได้รับรางวัลรถยนต์ยอดเยี่ยมแห่งปีจากประเทศญี่ปุ่น ประจำ ค.ศ. 2017–2018
เอกซ์ซี60 คอนเซปต์ (ค.ศ. 2007).
เอกซ์ซี60 คอนเซปต์ เปิดตัวที่งานดีทรอยต์ออโตโชว์ ค.ศ. 2007 รวมถึงหลังคากระจกและกระจังหน้ารูปแบบใหม่ โมเดลนี้นำเสนอรูปแบบสไตล์ใหม่ของวอลโว่ ซึ่งค่อย ๆ นำไปใช้ในรุ่นต่าง ๆ เอกซ์ซี60 คอนเซปต์ ยังรวมถึงกลไกการเปลี่ยนเกียร์ใหม่, ฝากระโปรงท้ายแบบอิเล็กทรอนิกส์ และล้อขนาด 20 นิ้ว
วัดยอดลำธาร (จังหวัดสกลนคร)

วัดยอดลำธาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาแก้ว อำเภอโพนนาแก้ว จังหวัดสกลนคร ปัจจุบัน พระครูอัครธรรมสาร เป็นเจ้าอาวาส
วัดยอดลำธารตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 12 สิงหาคม พ.ศ. 2463 เชื่อกันว่าวัดเป็นที่เก็บรักษาลูกแก้วที่เทวดาประทานมาให้ซึ่งชาวบ้านพบเห็นในที่นาและเป็นที่มาของชื่อตำบลนาแก้ว
อุโบสถสร้างเมี่อ ร.ศ. 129 (พ.ศ. 2454) และต่อมารื้อสร้างอุโบสถปัจจุบันครอบทับหลังเดิมไว้ อุโบสถหลังปัจจุบันกว้าง 12 เมตร ยาว 19 เมตร เป็นสถาปัตยกรรมท้องถิ่น ศิลปะอีสานประยุกต์กับศิลปะเวียดนาม ซึ่งมีนายช่างใหญ่เป็นชาวเวียดนามชื่อองค์เด่ ชาวบ้านท่าแร่ เป็นผู้ออกแบบในการก่อสร้าง ดำเนินการก่อสร้างโดยพระอุปัชฌาย์พา พุทธสโร เจ้าอาวาสวัดยอดลำธารรูปที่ 1 ถวายการอุปถัมภ์การก่อสร้างโดยพระอนุบาลสกลเขตร์ (เมฆ พรหมสาขา ณ สกลนคร) เจ้าเมืองสกลนคร มีรูปปั้นองค์ท้าวเวสสุวรรณ และรูปปั้นนางยักษ์ ซึ่งเป็นบริวาร ยืนเฝ้าหน้าอุโบสถซ้ายขวา สันนิษฐานว่ารูปปั้นสร้างขึ้นพร้อมกับอุโบสถ เมื่อ พ.ศ. 2454
ซอ อี-ซุก

ซอ อี-ซุก (เกิดวันที่ 6 ธันวาคม 1966) เป็นนักแสดงชาวเกาหลีใต้ มีผลงานการแสดงส่วนใหญ่ในบทบาทสมทบทางละครโทรทัศน์และภาพยนตร์ เธอเป็นที่รู้จักจากละครเรื่อง "กีซึงนัง จอมนางสองแผ่นดิน" (2013–2014), "ฮงกิลดอง จอมโจรโดนใจ" (2017), "รอรักโรงแรมพันปี" (2019), "หลังภาพแห่งความสุข" (2020), "สตาร์ทอัพ" (2020), "ฉันจะปั้นราชินี" (2023) และ "แม่ดี แม่ร้าย" (2023)
ซอ อี-ซุก เริ่มต้นอาชีพนักแสดงในปี ค.ศ.1986 จากการเป็นนักแสดงละครเวทีในโรงละครแห่งหนึ่งในเมืองซูว็อน และได้รับรางวัลนักแสดงหน้าใหม่ยอดเยี่ยมจากเทศกาลละครเวทีเกาหลีในปีดังกล่าว ต่อมาเธอได้รับรางวัลการแสดงยอดเยี่ยมจากเทศกาลโรงละครนานาชาติ ในปี ค.ศ. 1987 ก่อนจะย้ายไปแสดงให้กับโรงละครมีชู ในปี ค.ศ. 1989 และมีโอกาสได้แสดงละครเพลงในปี ค.ศ. 1990
หลังจากสร้างชื่อจากการแสดงละครเวที เธอจึงได้มีโอกาสแสดงละครโทรทัศน์เป็นครั้งแรกในปี ค.ศ. 2010 ด้วยการรับบทเป็นจักรพรรดินีมย็องซ็อง ในละครเรื่อง "เจจุงวอน ตำนานแพทย์แห่งโชซอน" ตามมาด้วย "คู่ฟัด สะบัดแผ่นดิน" (2011), "ยอดเชฟสาว หัวใจทรนง" (2012) โดยในปี 2013 เธอมีผลงานการแสดงละครโทรทัศน์มากถึง 7 เรื่อง รวมถึงเรื่อง "โซยง จอมนางสะท้านแผ่นดิน", "วุ่นรักทายาทพันล้าน" และ การรับบท นางกำนัลของจักรพรรดินีต๋าน่าชื่อหลี่ ในเรื่อง "กีซึงนัง จอมนางสองแผ่นดิน"
อีเอฟแอลแชมเปียนชิป เพลย์ออฟ 2023 นัดชิงชนะเลิศ

การแข่งขัน อีเอฟแอลแชมเปียนชิป เพลย์ออฟ 2023 นัดชิงชนะเลิศ จะลงเล่นกันในวันที่ 27 พฤษภาคม พ.ศ. 2566 ที่ สนามกีฬาเวมบลีย์, ลอนดอน. ผู้ชนะจะได้รับการเลื่อนชั้นสู่ พรีเมียร์ลีก ฤดูกาล 2023–24. สองทีมที่ดีที่สุดของ อีเอฟแอลแชมเปียนชิป ฤดูกาล 2022–23 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกใน ฟุตบอลลีกเพลย์ออฟ ฤดูกาล 2023. เบิร์นลีย์ และ เชฟฟีลด์ยูไนเต็ด เข้าร่วมสำหรับพื้นที่สุดท้ายสำหรับพรีเมียร์ลีก. ความสำเร็จในรอบชิงชนะเลิศได้รับการประเมินแล้ว, โดยบริษัทรับทำบัญชี เดอโลอิตเต, จะมีมูลค่าถึง 170 ล้านปอนด์สำหรับทีมที่ชนะในอีกสามฤดูกาลข้างหน้า.
รอบชิงชนะเลิศเป็นการตัดสินโดย ลูตันทาวน์ และ คอเวนทรีซิตี, ผู้ที่จบอันดับที่สามและห้า ตามลำดับในฤดูกาลลีก. แมตช์ที่โดดเด่นสำหรับการขึ้นอย่างรวดเร็วของทั้งสองฝ่ายผ่านระบบลีกอังกฤษ, กับทั้งสองทีมที่ได้รับการเลื่อนชั้นจาก ลีกทู ในฤดูกาล 2017/18. 
กับสกอร์ 1–1 หลังต่อเวลาพิเศษ กับประตูจาก จอร์แดน คลาร์ก และ กุสตาโว ฮาเมอร์, ลูตันชนะรอบชิงชนะเลิศด้วยการดวลลูกโทษ เพื่อรักษาสถานะกลับขึ้นสู่ลีกสูงสุดหลังจากผ่านไป 31 ฤดูกาล.
แมตช์.
รายละเอียด.
<onlyinclude></onlyinclude>
เขตปกครองคณะสงฆ์

เขตปกครองคณะสงฆ์ไทย มีการแบ่งการปกครองตามพระราชบัญญัติคณะสงฆ์ พ.ศ. 2505 แก้ไขเพิ่มเติมโดยพระราชบัญญัติคณะสงฆ์ (ฉบับที่ 4) พ.ศ. 2561 มาตรา 20 กำหนดให้คณะสงฆ์ต้องอยู่ภายใต้การปกครองของมหาเถรสมาคม และการจัดระเบียบการปกครองคณะสงฆ์ให้เป็นไปตามที่กำหนดในกฎมหาเถรสมาคม
กฎหมายที่ให้อำนาจจัดระบบการปกครองคณะสงฆ์นั้น ได้กำหนดให้ถือว่าผู้ปกครองคณะสงฆ์และไวยาวัจกรเป็นเจ้าพนักงานตามประมวลกฎหมายอาญา พระสังฆาธิการทุกรูป จึงต้องมีฐานะเป็นเจ้าพนักงานพระราชบัญญัติคณะสงฆ์
การปกครองคณะสงฆ์ตามรูปแบบที่จัดอยู่ในปัจจุบัน นั้น มี 2 ส่วน คือ
การปกครองคณะสงฆ์ส่วนกลาง.
การปกครองคณะสงฆ์ส่วนกลาง ได้แก่การดำเนินกิจการคณะสงฆ์และการพระศาสนาในส่วนกลาง มีสมเด็จพระสังฆราชเป็นผู้บังคับบัญชาสูงสุด โดยมหาเถรสมาคมเป็นองค์กรควบคุมนโยบายหลัก และมีการแบ่งการปกครองแยกย่อยออกมาเป็น หน และ คณะ แยกตามส่วนแห่งนิกายสงฆ์ โดยมีเจ้าคณะใหญ่เป็นผู้บังคับบัญชา
คณะสงฆ์มหานิกาย.
แบ่งเขตการปกครองออกเป็น 4 หน แต่ละหนมีเจ้าคณะใหญ่ปกครอง
การปกครองคณะสงฆ์ส่วนภูมิภาค.
ตามมาตรา 21 แห่งพระราชบัญญัติคณะสงฆ์ พ.ศ. 2505 แก้ไขเพิ่มเติมโดยพระราชบัญญัติคณะสงฆ์ (ฉบับที่ 4) พ.ศ. 2561 ได้กำหนดการปกครองคณะสงฆ์ส่วนภูมิภาค ให้จัดแบ่งเขตปกครองเป็น
และมาตรา 22 ได้กำหนดให้มีพระภิกษุเป็นผู้ปกครองตามชั้นตามลำดับ ดังต่อไปนี้
เขตปกครองคณะสงฆ์ระดับภาค.
ตามข้อ 4 แห่งกฎมหาเถรสมาคม ฉบับที่ 14 (พ.ศ. 2535) ว่าด้วยอำนาจและเขตปกครองคณะสงฆ์ส่วนภูมิภาคกำหนดให้มีจำนวนภาค 18 ภาค และให้รวมเขตปกครองจังหวัดต่าง ๆ เป็นเขตปกครองภาค ดังต่อไปนี้
ธรรมยุติกนิกาย.
ในคณะธรรมยุตกำหนดให้เขตภาคบางเขตอยู่ใต้การปกครองของเจ้าคณะภาครูปเดียวกัน ดังนี้
เขตปกครองคณะสงฆ์ระดับจังหวัด.
เขตปกครองคณะสงฆ์ระดับจังหวัด เป็นเขตปกครองคณะสงฆ์ส่วนภูมิภาคชั้นที่ 2 ซึ่งเป็นเขตปกครองพื้นที่จำกัดเฉพาะจังหวัด มีเจ้าคณะจังหวัดเป็นผู้บังคับบัญชา ซึ่งจังหวัดนั้นหมายถึง กรุงเทพมหานคร และจังหวัดนอกจากกรุงเทพมหานคร โดยพื้นที่ทั้งราชอาณาจักรมี 77 จังหวัด รวมกรุงเทพมหานครอยู่ในจำนวนนี้ด้วย ตามความในข้อ 5 แห่งกฎมหาเถรสมาคม ฉบับที่ 14 (พ.ศ. 2535) ว่าด้วยจำนวนและเขตปกครองคณะสงฆ์ส่วนภูมิภาค กำหนดไว้ชัดเจนว่า จำนวนและเขตปกครองจังหวัด ให้อนุโลมตามจำนวนและเขตบริหารราชการแห่งราชอาณาจักร คือ
เขตปกครองคณะสงฆ์ระดับอำเภอ.
เขตปกครองคณะสงฆ์ระดับอำเภอ เป็นเขตปกครองคณะสงฆ์ส่วนภูมิภาคชั้นที่ 3 ซึ่งหมายถึงเขตในกรุงเทพมหานครและอำเภอในจังหวัดนอกจากกรุงเทพมหานคร มีเจ้าคณะอำเภอเป็นผู้บังคับบัญชา จำนวนและเขตปกครองคณะสงฆ์ชั้นอำเภอนั้น คณะสงฆ์ต้องเป็นผู้กำหนด แม้ทางราชอาณาจักรมีพระราชกฤษฎีกายกกิ่งอำเภอขึ้นเป็นอำเภอแล้ว อำเภอนั้นเป็นอำเภอทางราชอาณาจักรเท่านั้น หาเป็นอำเภอทางคณะสงฆ์ไม่ ตามความในข้อ 5 แห่งกฎมหาเถรสมาคม ฉบับที่ 14 (พ.ศ. 2535) และในระเบียบมหาเถรสมาคม กำหนดจำนวนและเขตการปกครองอำเภอ พ.ศ. 2573
เขตปกครองคณะสงฆ์ระดับตำบล.
เขตปกครองคณะสงฆ์ระดับตำบล เป็นเขตปกครองคณะสงฆ์ส่วนภูมิภาคชั้นที่ 4 ซึ่งหมายถึงแขวงในกรุงเทพมหานคร และตำบลในจังหวัดนอกจากกรุงเทพมหานคร มีเจ้าคณะตำบลเป็นผู้บังคับบัญชา จำนวนและเขตปกครองตำบลนั้น คณะสงฆ์เป็นผู้กำหนด แม้ทางราชอาณาจักรจะมีประกาศกระทรวงมหาดไทยตั้งตำบลแล้วก็ตาม ตำบลนั้นเป็นตำบลทางราชอาณาจักรเท่านั้น หาเป็นตำบลทางคณะสงฆ์ไม่ ตามความในข้อ 5 แห่งกฎมหาเถรสมาคม ฉบับที่ 14 (พ.ศ. 2535) และในระเบียบมหาเถรสมาคม กำหนดจำนวนและเขตปกครองตำบล พ.ศ. 2573
ฟุตซอลไทยลีก ฤดูกาล 2566

ฟุตซอลไทยลีก ฤดูกาล 2566 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมฟุตบอลแห่งประเทศไทย และการกีฬาแห่งประเทศไทย จัดขึ้นเป็นครั้งที่ 16 ในปี พ.ศ. 2566 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันในระบบเหย้า-เยือน
สถิติประจำฤดูกาล.
<templatestyles src="Col-begin/styles.css"/>
โรงพยาบาลค่ายสมเด็จพระนเรศวรมหาราช

โรงพยาบาลค่ายสมเด็จพระนเรศวรมหาราช เป็นโรงพยาบาลในสังกัดกองทัพบก กระทรวงกลาโหม ระดับทุติยภูมิ ขนาด 200 เตียง ก่อตั้งขึ้นเมื่อวันที่ 25 มกราคม พ.ศ. 2507 เป็นโรงพยาบาลขึ้นตรงต่อกองทัพภาคที่ 3 ตั้งอยู่ที่ เลขที่ 9 หมู่ 1 ตำบลบ้านคลอง อำเภอเมืองพิษณุโลก จังหวัดพิษณุโลก มีหน้าที่ให้การดูแลรักษาพยาบาลกำลังพล ครอบครัว และประชาชนในพื้นที่โดยรอบค่ายสมเด็จพระนเรศวรมหาราชและกำลังพลของกองทัพภาคที่ 3 ผู้อำนวยการโรงพยาบาลคนปัจจุบันคือ พลตรี นายแพทย์ ปิยลาภ วสุวัต
รายนามผู้อํานวยการ.
หมายเหตุ ยศทหารเป็นยศขณะดำรงตำแหน่ง
ครัชเดอะคาสเซิล

<ns>0</ns>
 <revision>
 <parentid>11935078</parentid>
 <timestamp>2024-12-30T12:53:33Z</timestamp>
 <contributor>
 <ip>27.55.95.225</ip>
 </contributor>
 <origin>12053166</origin>
 <model>wikitext</model>
 <format>text/x-wiki</format>
ครัชเดอะคาสเซิล  เป็นเกมฟิสิกส์ในแฟลชที่พัฒนาโดยอาร์เมอร์เกมส์ โดยรุ่นแฟลชเผยแพร่ในวันที่ 28 เมษายน ค.ศ. 2009 และรุ่นสำหรับไอโฟนและไอพอด ทัชเผยแพร่ในวันที่ 19 มกราคม ค.ศ. 2010 เกมนี้โดดเด่นในเรื่องกลไก "เหวี่ยง" ซึ่งมีอิทธิพลต่อเกมโทรศัพท์ "แอ็งกรีเบิดส์" เป้าหมายของ "ครัชเดอะคาสเซิล" คือฆ่าผู้อยู่อาศัยในปราสาทหลายแบบด้วยการใช้เทรบูเชตเหวี่ยงหินขนาดใหญ่หรือระเบิด ส่วนเกมภาคต่อชื่อ ครัชเดอะคาสเซิล 2 มีวิธีเล่นคล้ายกัน แต่มีแผนที่และพาเวอร์อัปใหม่
วิธีเล่น.
เป้าหมายของเกมนี้คือฆ่าผู้อยู่อาศัยในปราสาทหลายแบบด้วยการใช้เทรบูเชตเหวี่ยงหินขนาดใหญ่หรือระเบิด ผู้เล่นสามารถสร้างและทำลายปราสาทของตนเองได้ด้วย
"ครัชเดอะคาสเซิล 2".
ครัชเดอะคาสเซิล 2 มีวิธีเล่นคล้ายกัน แต่มีแผนที่ใหม่ พาวเวอร์อัปใหม่ และตัวสร้างด่านที่ปรับปรุงใหม่ สิ่งของใหม่ที่ใช้เหวี่ยงในเทรบูเชตได้แก่ไฟกรีก, ระเบิดมือน้ำแข็ง, ไหที่เต็มไปด้วยปลาไหลไฟฟ้า และขวดสีม่วงลึกลับที่สร้างหลุมดำขนาดเล็ก นอกจากนี้ ส่วนประกอบโครงสร้างสามารถพังทลายได้
การพัฒนา.
บรรดาผู้พัฒนาอ้างถึงเกม "Castle Clout" โดย Liam Bowmers ที่เผยแพร่ในวันที่ 4 ตุลาคม ค.ศ. 2008 เป็นแรงบันดาลใจ ทางอาร์เมอร์เกมส์ได้ร้องขอและได้รับอนุญาตจาก Bowmers ให้ใช้แนวคิดของเขาในการพัฒนาเกม "ครัชเดอะคาสเซิล"
คำตอบรับ.
Jeffrey Haynes จาก IGN เรียกเกมนี้ว่า "ลึกซึ้งและสนุกอย่างน่าประหลาดใจสำหรับเกมที่เรียบง่ายเช่นนี้" Justin McElroy จาก Joystiq ระบุว่า "เป็นกลไกที่เรียบง่าย แต่ก็ยากที่จะปฏิเสธว่าน่าพอใจ" Stephen Greenwell จาก GameZebo ให้ดาวไป 2/5 ดาว แล้วระบุว่าเกมนี้ "ง่ายต่อการเล่น" แต่มี "รูปแบบการเล่นที่ซ้ำซาก" และ "ภาพและเสียงน่าเบื่อ" Levi Buchanan จาก IGN ให้คะแนนไป 7/10 โดยระบุว่า "ถ้าคุณชอบเกมปริศนาอิงฟิสิกส์ เกมนี้ถือเป็นหนึ่งในเกมที่ดีที่สุด" Brian Crecente จาก Kotaku กล่าวว่า "ผมเริ่มชอบครัชเดอะคาสเซิลจริง ๆ" Christopher Hyde จากGamasutra จัดให้เกมนี้อยู่ในรายการ "99 เกมฟรีดีเด่นประจำปี 2009"
โรงพยาบาลค่ายวชิราวุธ

โรงพยาบาลค่ายวชิราวุธ เป็นโรงพยาบาลในสังกัดกระทรวงกลาโหม ขนาด 94 เตียง ก่อตั้งขึ้นเมื่อ พ.ศ. 2482 โดยยกฐานะจากกองเสนารักษ์ มณฑลทหารบกที่ 6 เป็นหน่วยขึ้นตรงของกองทัพภาคที่ 4 ตั้งอยู่เลขที่ 283 หมู่ที่ 1 ถนนราชดำเนิน ตำบลปากพูน อำเภอเมืองนครศรีธรรมราช จังหวัดนครศรีธรรมราช มีหน้าที่ให้การดูแลรักษาพยาบาลกำลังพล ครอบครัว และประชาชนทั่วไป และกำลังพลของกองทัพภาคที่ 4 ผู้อำนวยการโรงพยาบาลคนปัจจุบันคือ พลตรี นายแพทย์ รัฐวิชญ์ วุฒิภัทรพิบูลย์
ถนนโชคชัย 4

ถนนโชคชัย 4 เป็นถนนสายหนึ่งในพื้นที่เขตวังทองหลางและเขตลาดพร้าว กรุงเทพมหานคร มีลักษณะเป็นถนนคอนกรีตเสริมเหล็ก ไม่มีเกาะกลาง ระยะทางยาวประมาณ 4 กิโลเมตร เริ่มต้นจากทางแยกโชคชัย 4 ซึ่งเป็นจุดตัดกับถนนลาดพร้าวในพื้นที่แขวงสะพานสอง เขตวังทองหลาง ไปทางทิศตะวันออกและทิศเหนือ ตัดกับถนนสังคมสงเคราะห์ ข้ามคลองทรงกระเทียมและเข้าพื้นที่แขวงลาดพร้าว เขตลาดพร้าว ตัดกับถนนลาดพร้าววังหิน ตัดกับถนนสตรีวิทยา 2 ข้ามคลองเสือน้อย เมื่อถึงปากซอยโชคชัย 4 ซอย 84 จึงวกไปทางทิศตะวันตก ก่อนจะไปสิ้นสุดที่ทางแยกบ่อปลาซึ่งเป็นจุดตัดกับถนนลาดพร้าววังหินและซอยลาดพร้าววังหิน 79 
บริเวณปากถนนโชคชัย 4 ที่แยกจากถนนลาดพร้าว ในอดีตเป็นที่ตั้งของตลาดโชคชัย 4 ซึ่งมีเนื้อที่ 16 ไร่ 66 ตารางวา และมีตึกแถวจำนวนกว่า 100 คูหา บริษัท ลาดพร้าวโชคชัยพัฒนา จำกัด ได้เช่าที่ดินนี้นานกว่า 30 ปี แต่หลังจากหมดสัญญาลงเมื่อวันที่ 17 กรกฎาคม พ.ศ. 2561 จึงได้รื้อถอนตึกแถวเหล่านั้น บริเวณนั้นยังเป็นที่ตั้งของสถานีโชคชัย 4 ในเส้นทางรถไฟฟ้ามหานคร สายสีเหลือง ด้านหน้าของตลาดโชคชัย 4 (เดิม) เป็นบันไดขึ้นลงสถานี
ในอดีตถนนโชคชัย 4 มีฐานะเป็นซอยแยกย่อยของถนนลาดพร้าวโดยได้รับการกำหนดเป็น ซอยลาดพร้าว 53 สภาพโดยรอบมีลักษณะเป็นทุ่ง ตลาดโชคชัย 4 เมื่อแรกเริ่มเป็นป่าบอน ต่อมาได้รับการพัฒนาเป็นอาคารพาณิชย์และที่พักอาศัย จนในปัจจุบันกลายเป็นแหล่งชุมชนที่อยู่อาศัยขนาดใหญ่ มีร้านค้าและร้านอาหารจำนวนมาก มีโรงพยาบาลเปาโล โชคชัย 4 (เดิมชื่อโรงพยาบาลเปาโล สยาม) เปิดรักษาผู้ป่วยครั้งแรกในวันที่ 9 มกราคม พ.ศ. 2513 ในซอยโชคชัย 4 ซอย 39 ยังเป็นที่ตั้งของตำหนักพระแม่กวนอิมซึ่งสร้างเมื่อ พ.ศ. 2526 ภายในประดิษฐานเจ้าแม่กวนอิมพันเนตรพันกรองค์
ปัญจมุขีหนุมานมนเทียร

ศรีปัญจมุขีหนุมานมนเทียร เป็นโบสถ์พราหมณ์อายุ 1,500 ปีที่ตั้งอยู่ในโซลเจอร์บะซาร์ การาจี แคว้นสินธ์ ประเทศปากีสถาน โดยเป็นโบสถ์พราหมณ์เดียวของโลกที่มีรูปปั้นตามธรรมชาติของหนุมาน โบสถ์พราหมณ์นี้ได้รับการประกาศเป็นมรดกของชาติตามพระราชบัญญัติมรดกวัฒนธรรมแคว้นสินธ์ (การอนุรักษ์) ค.ศ. 1994
ความสำคัญทางศาสนา.
เชื่อกันว่าในช่วงที่ถูกเนรเทศ พระรามเสด็จไปยังบริเวณที่โบสถ์นี้ตั้งอยู่ หลังจากนั้นไม่นาน ได้มีการขุดพบรูปปั้นของปัญจมุขีหนุมานจากสถานที่นั้นและสร้างโบสถ์พราหมณ์ขึ้นในจุดนั้น เชื่อกันว่าผู้ศรัทธาคนใดที่เดินวนรอบรูปปั้นปัญจมุขีหนุมานครบ 11 หรือ 21 รอบ คำขอก็จะสำเร็จตามความปรารถนา
วันวิบัติ

วันวิบัติ  เป็นละครชุดทางโทรทัศน์ญี่ปุ่นแนวดรามา–ระทึกขวัญ ความยาว 8 ตอน เผยแพร่เมื่อวันที่ 1 มิถุนายน ค.ศ. 2023 ทางเน็ตฟลิกซ์ 
โครงเรื่อง.
ซีรีย์เล่าเรื่องราวของผู้ปฏิบัติงานในภัยพิบัตินิวเคลียร์ครั้งสำคัญของญี่ปุ่น คือเจ้าหน้าที่รัฐของญี่ปุ่น พนักงานบริษัทพลังงานไฟฟ้าโตเกียว (เทปโก้) และพนักงานในโรงไฟฟ้านิวเคลียร์ฟุกุชิมะ ไดอิจิ ในเมืองโอกูมะ ประเทศญี่ปุ่น หลังจากเหตุการณ์แผ่นดินไหวและคลื่นสึนามิโทโฮกุ ค.ศ. 2011 ซึ่งคลื่นยักษ์ก่อความเสียหายให้กับโครงสร้างของโรงไฟฟ้านิวเคลียร์ซึ่งนำไปสู่ภัยพิบัตินิวเคลียร์ฟูกูชิมะแห่งที่หนึ่ง โดยซีรีย์ได้บอกเล่าถึงเหตุการณ์ที่เกิดขึ้นในช่วงที่โรงไฟฟ้าขณะประสบเหตุ ซึ่งประชาชนบางส่วนมองว่าเป็นผู้ป้องกันไม่ให้เกิดหายนะทางนิวเคลียร์ที่เกินการควบคุมไปกว่านี้ ในขณะที่ประชาชนอีกส่วนก็มองว่าพวกเขาคือสาเหตุของเหตุการณ์นี้จากการหล่ะหลวมในการป้องกันเหตุการณ์นี้
ตอน.
รายชื่อตอนที่ออกอากาศทาง ผู้กำกับในแต่ละตอน และวันที่เผยแพร่ออนไลน์ให้รับชมทางเน็ตฟลิกซ์ มีดังนี้
อียาน เลอเกิง

อียาน อ็องเดร เลอเกิง (เดิมสะกดว่า ; [jan ɑ̃dʁe ləkœ̃] หรือ [ləkɛ̃]; เกิดวันที่ 8 กรกฎาคม 1960) เป็นนักวิทยาการคอมพิวเตอร์ชาวฝรั่งเศส เชี่ยวชาญเรื่องการเรียนรู้ของเครื่อง คอมพิวเตอร์วิทัศน์ หุ่นยนต์พกพา และประสาทวิทยาเชิงคำนวณ เป็นศาสตราจารย์ที่มหาวิทยาลัยนิวยอร์ก เป็นรองประธานและหัวหน้านักวิทยาศาสตร์เอไอที่บริษัทเมตา
เขาเป็นที่รู้จักดีในฐานะหนึ่งในผู้คิดค้นโครงข่ายประสาทแบบสังวัตนาการ (CNN) โดยเริ่มแรกเขาได้นำมาใช้เพื่องานวิจัยการรู้จำอักขระด้วยแสง และคอมพิวเตอร์วิทัศน์ เขายังเป็นผู้ก่อตั้งเทคโนโลยีการบีบอัดภาพ DjVu ร่วมกับเลอง บอตู และแพทริก ฮัฟเนอร์ และพัฒนาภาษาโปรแกรม Lush ด้วย
เขาได้รับรางวัลทัวริง ในปี 2018 จากผลงานการเรียนรู้เชิงลึกร่วมกับโยชัว เบนจิโอ และเจฟฟรีย์ ฮินตัน ทั้งสามได้รับสมญานามว่าเป็น "เจ้าพ่อแห่งเอไอ" และ "เจ้าพ่อแห่งการเรียนรู้เชิงลึก"
ชื่อ.
นามสกุลของเขาเดิมสะกดว่า "Le Cun" โดยแบ่งเป็นสองคำ บรรพบุรุษของเขามาจากภูมิภาคแก็งก็องทางตอนเหนือของแคว้นเบรอตาญของฝรั่งเศส โดยคำนี้มาจากภาษาเบรอตงเก่า "Le Cunff" (แปลว่า "คนดี") อย่างไรก็ตาม หลังจากย้ายมาอยู่ที่สหรัฐอเมริกา หลายคนเข้าใจผิดว่า "Le" เป็นชื่อกลาง เขาจึงเปลี่ยนมาเป็นเขียนติดกันเป็น "LeCun" เมื่อเขาไปบรรยายในประเทศจีน ในปี 2017 เขาใช้ชื่อภาษาจีนว่า หยาง ลี่คุน
ซีเอ็นเอ็น (แก้ความกำกวม)

ซีเอ็นเอ็น  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ยุทธการที่ต๋งเค้า

ยุทธการที่ต๋งเค้า  เป็นยุทธนาวีระหว่างเดือนตุลาคม ค.ศ. 222 ถึงมกราคม ค.ศ. 223 ระหว่างทัพของรัฐวุยก๊กและง่อก๊กในยุคสามก๊ก ยุทธการสิ่นสุดด้วยชัยชนะของง่อก๊ก
ในนิยาย"สามก๊ก".
ในนิยายอิงประวัติศาสตร์"สามก๊ก" เตียวเลี้ยวขุนพลวุยก๊กถูกสังหารในยุทธการนี้นะหว่างป้องกันโจผีจากการโจมตีโดยเตงฮองขุนพลของง่อก๊ก เตียวเลี้ยวถูกเตงฮองยิงด้วยเกาทัณฑ์ไปถูกเอวและเสียชีวิตบาดแผลไม่นานหลังสิ้นสุดยุทธการ โจผีจัดงานศพให้เตียวเลี้ยวอย่างสมเกียรติ
บทชีวประวัติเตียวเลี้ยวใน"จดหมายเหตุสามก๊ก"ระบุว่าเตียวเลี้ยวป่วยเสียชีวิต ในปี ค.ศ. 222 เตียวเลี้ยวเข้าร่วมในยุทธการที่ต๋งเค้ารบกับง่อก๊กแม้ขณะนั้นเตียวเลี้ยวกำลังป่วยอยู่ เมื่อซุนกวนทราบข่าวว่าเตียวเลี้ยวเข้าร่วมในยุทธการจึงเตือนทหารของตนให้ระมัดระวัง เตียวเลี้ยวและขุนพลวุยก๊กคนอื่น ๆ เอาชนะลิห้อมขุนพลง่อก๊กได้ในยุทธการ อย่างไรก็ตามอาการของเตียวเลี้ยวก็ทรุดลงและเสียชีวิตในปีถีดมาที่อำเภอเจียงตู (江都; ปัจจุบันคือเขตเจียงตู นครหยางโจฺว มณฑลเจียงซู)
ยุทธการที่กังเหลง (ค.ศ. 223)

ยุทธการที่กังเหลง  เป็นการรบระหว่างทัพของรัฐวุยก๊กและง่อก๊กในช่วงต้นของยุคสามก๊กของจีน ยุทธการเกิดขึ้นในบริเวณที่เป็นอำเภอเจียงหลิง มณฑลหูเป่ย์ในปัจจุบัน และการรบครั้งสำคัญในฐานะส่วนหนึ่งการทัพสามระลอกของโจผีจักรพรรดิแห่งวุยก๊กต่อซุนกวนผู้นำง่อก๊ก ใช้เวลาราว 6 เดือนตั้งแต่ตุลาคม ค.ศ. 222 ถึงเมษายน ค.ศ. 223 การโจมตีของวุยก๊กที่สำคัญที่สุดในสามแนวรบมุ่งไปที่ป้อมปราการของง่อก๊กที่กังเหลง
ยุทธการที่ยี่สู (ค.ศ. 222–223)

ยุทธการที่ยี่สู  ที่เกิดขึ้นระหว่างปี ค.ศ. 222-223 เป็นการรบระหว่างทัพของรัฐวุยก๊กและง่อก๊กในยุคสามก๊กของจีน ยุทธการนี้เป็นยุทธการครั้งที่ 3 ระหว่างตระกูลโจและตระกูลซุนที่เกิดขึ้นที่ยี่สู แต่ยุทธการนี้เป็นครั้งเดียวที่เกิดขึ้นในยุคสามก๊ก ส่วนอีกสองยุทธการเกิดขึ้นในช่วงปลายราชวงศ์ฮั่นตะวันออกในปี ค.ศ. 213 และ ค.ศ. 217 ตามลำดับ
ผลสืบเนื่อง.
โจหยินเสียชีวิตหลังยุทธการสิ้นสุดในปี ค.ศ. 223 ได้รับสมัญญานามว่า "จงโหฺว" (忠侯)
ยุทธการที่ฉีชุน

ยุทธการที่ฉีชุน  เกิดขึ้นในเดือนมิถุนายน ค.ศ. 223 เป็นการรบระหว่างทัพของรัฐวุยก๊กและง่อก๊กในยุคสามก๊กของจีน 
ยุทธการ.
หลังจากยุทธการที่ต๋งเค้า จิ้น จง (晋宗) ขุนพลง่อก๊กแปรพักตร์ไปเข้าด้วยวุยก๊กและย้ายขึ้นฝั่งเหนือของแม่น้ำแยงซีไปยังด่านที่ตั้งขึ้นใหม่ของวุยก๊กที่อำเภอฉีชุน ซุนกวนโต้ตอบด้วยการส่งเฮ่อ ฉี พร้อมด้วยผู้ใต้บังคับบัญชาคือบิฮอง (麋芳 "หมี ฟาง"), ตุนอิตั๋น (鮮于丹 "เซียนยฺหวี ตาน"), หลิว เช่า (劉邵) และหู จง (胡綜) เข้าโจมตีฉีชุนโดยรุกคืบไปตามแม่น้ำ แต่เวลานั้นอากาศร้อนจัด กำลังส่วนใหญ่ของง่อก๊กเริ่มล่าถอย จิ้น จงจึงคลายการป้องกันลง ทำให้เฮ่อ ฉีสามารถทะลวงเข้าทัพของวุยก๊กและจับตัวกลุ่มกบฏได้ ฝ่ายกบฏถูกปราบปราม ยุทธการนี้เกิดขึ้นที่เขาต้าเปี๋ยชานทางใต้
ผู้ปกครองสูงสุดแห่งรัสเซีย

ผู้ปกครองสูงสุดแห่งรัสเซีย  หรือ ผู้นำสูงสุดแห่งรัสเซีย เป็นตำแหน่งประมุขแห่งรัฐและผู้บัญชาการทหารสูงสุดแห่งรัฐรัสเซีย ซึ่งก่อตั้งขึ้นโดยขบวนการขาวที่ต่อต้านรัฐบาลบอลเชวิคในช่วงสงครามกลางเมืองรัสเซีย และดำรงอยู่เป็นระยะเวลาเกือบสองปีตั้งแต่เดือนพฤศจิกายน ค.ศ. 1918 ถึงเดือนเมษายน ค.ศ. 1920 บรรดากองทัพของขบวนการขาวต่างรวมตัวกันภายใต้การบริหารของรัฐรัสเซีย ในขณะที่รัฐรัสเซียอ้างตนว่าเป็นรัฐบาลรัสเซียที่แท้จริง ผู้ดำรงตำแหน่ง "ผู้ปกครองสูงสุด" เพียงหนึ่งเดียวในช่วงการดำรงอยู่ของรัฐคือพลเรือเอกอะเลคซันดร์ คอลชัค ซึ่งเขาเป็นหนึ่งในสมาชิกคณะรัฐมนตรีแห่งรัสเซียทั้งปวง และดำรงตำแหน่งนี้หลังจากการรัฐประหารคณะกรรมาธิการอูฟาในวันที่ 18 พฤศจิกายน
ผู้บัญชาการทหารกองทัพขาวทั้งหมดในภาคใต้และตะวันตกของรัสเซีย เช่นเดียวกับในไซบีเรียและตะวันออกไกลต่างก็ยอมรับผู้ปกครองสูงสุดทั้งสิ้น ในช่วงเดือนพฤษภาคม—มิถุนายน ค.ศ. 1919 นายพลอันตอน เดนีกิน, เยฟเกนี มิลเลียร์, และนีโคไล ยูเดนิช ประกาศสนับสนุนและยอมรับคำสั่งสูงสุดของคอลชัคอย่างเป็นทางการเหนือกองทัพทั้งหมดในรัสเซีย ซึ่งผู้บัญชาการทหารสูงสุดก็ยืนยันอำนาจของผู้บัญชาการทหารด้วยเช่นกัน เป็นเวลาเกือบสองปีที่คอลชัคดำรงตำแหน่งประมุขแห่งรัฐที่เป็นที่ยอมรับในระดับสากลของรัสเซีย และได้รับการสนับสนุนทั้งทางการทูตและทางทหารจากอดีตฝ่ายสัมพันธมิตรในสงครามโลกครั้งที่หนึ่ง เมื่อวันที่ 4 มกราคม ค.ศ. 1920 คอลชัคประกาศลาออกจากตำแหน่ง พร้อมมอบตำแหน่งผู้ปกครองสูงสุดให้แก่เดนีกิน โดยเดนีกินดำรงตำแหน่งนี้เป็นคนสุดท้ายในฐานะผู้รักษาการผู้ปกครองสูงสุดแห่งรัฐรัสเซีย แม้ว่าเขาจะไม่ยอมรับตำแหน่งและหน้าที่นี้ก็ตาม ซึ่งท้ายที่สุดตำแหน่งนี้ถูกยกเลิกลงอย่างถาวรในวันที่ 4 เมษายน ค.ศ. 1920
อลัน สมิธ (เกิด ค.ศ. 1962)

อลัน มาร์ติน สมิธ (เกิด 21 พฤศจิกายน ค.ศ. 1962) เป็นอดีตนักฟุตบอลอาชีพชาวอังกฤษที่เล่นเป็นกองหน้า เขาเป็นผู้ร่วมวิจารณ์ และบางครั้งก็เป็นผู้เชี่ยวชาญด้านฟุตบอลในสตูดิโอของสกาย สปอร์ตส์
ระดับสโมสร.
เลสเตอร์ซิตี.
สมิธเริ่มต้นอาชีพของเขาที่สโมสรฟุตบอลนอกลีกคือ Alvechurch ทางตะวันออกเฉียงเหนือของ Worcestershire ซึ่งเขาสามารถผสมผสานฟุตบอลเข้ากับการเรียนในระดับปริญญาที่คอเวนทรีพอลีเทคนิค
จากนั้นเขาก็เซ็นสัญญาอาชีพกับเลสเตอร์ซิตี ในเดือนมิถุนายน ค.ศ. 1982 ในฤดูกาลแรกของเขา เขายิงได้ 13 ประตูโดยจับคู่กับแกรี ลินิเกอร์ ขณะที่ เดอะฟ็อกซ์เลื่อนชั้นสู่ดิวิชัน 1 เขาใช้เวลา 5 ฤดูกาลที่เลสเตอร์ ยิงได้ 84 ประตูจาก 217 นัด ในฤดูกาลสุดท้ายของสมิธกับสโมสร พวกเขาตกชั้นและเขาเซ็นสัญญากับอาร์เซนอลในราคา 850,000 ปอนด์ในเดือนมีนาคม ค.ศ. 1987 แต่จากนั้นก็ถูกยืมตัวกลับไปเล่นกับเลสเตอร์ในช่วงที่เหลือของฤดูกาล
อาร์เซนอล.
สมิธเป็นหนึ่งในการเซ็นสัญญาครั้งสำคัญของจอร์จ เกรแฮม และแม้จะทำแฮตทริกได้ในวันอาทิตย์ที่ 29 สิงหาคม ค.ศ. 1987 ในเกมกับพอร์ทสมัทที่ไฮบิวรี สมิธเริ่มต้นอาชีพค้าแข้งกับอาร์เซนอลได้อย่างยากลำบาก โดยอาร์เซนอลเก็บได้เพียง 1 แต้มภายในเวลา 2 เดือนโดยที่เขาทำประตูไม่ได้ แต่สมิธก็พิสูจน์ให้เห็นว่าเขาคุ้มค่ากับเงินที่เสียไปในระยะยาว และครองอันดับดาวยิงสูงสุดใน 4 จาก 5 ฤดูกาลแรกของเขากับสโมสร การซื้อปีก ไบรอัน มาร์วูด จากเชฟฟีลด์เวนส์เดย์ ในเดือนมีนาคม ค.ศ. 1988 พิสูจน์แล้วว่าเป็นจุดเปลี่ยนที่สำคัญสำหรับ สมิธ และ อาร์เซนอล โดย มาร์วูด เป็นคนจ่ายบอลให้เขาทำประตูบ่อยที่สุด ฤดูกาลแรกของเขา จบลงด้วยลิตเติ้ลวูดส์คัพรอบชิงชนะเลิศที่เวมบลีย์ซึ่งเขาทำประตูได้ในเกมแพ้ลูตันทาวน์ 2–3
ในฤดูกาลถัดมา สมิธคว้ารองเท้าทองคำเป็นครั้งแรกด้วยผลงาน 23 ประตูจาก 36 นัดในลีก โดยประตูที่สำคัญที่สุดคือประตูแรกในชัยชนะ 2–0 ของอาร์เซนอลที่แอนฟิลด์เมื่อวันที่ 26 พฤษภาคม ค.ศ. 1989 ซึ่งทำให้โทนี แอดัมส์ในฐานะกัปตันทีมได้ชูถ้วยแชมป์ลีกเป็นครั้งแรกในรอบ 18 ปี ฤดูกาล 1989–90 เป็นฤดูกาลที่น่าผิดหวังทั้งสำหรับสโมสรและสำหรับอลัน สมิธ เขายิงได้เพียง 13 ประตูในทุกรายการ
อาร์เอชเอ็น (รถดีเซลราง)

อาร์เอชเอ็น (RHN) หรือ รถดีเซลรางฮิตาชิ-นิปปอน ชาเรียวเป็นรถดีเซลรางของการรถไฟแห่งประเทศไทย ใช้สำหรับการทำขบวนรถโดยสาร และ ขบวนรถท้องถิ่น สั่งซื้อจากบริษัทฮิตาชิ และนิปปอน ชาเรียว, ประเทศญี่ปุ่น ตั้งแต่ปี พ.ศ. 2513 - 2514 มีต้นแบบมาจาก รถดีเซลรางอาร์เอช (RH) ที่สั่งซื้อมาตั้งแต่ปี พ.ศ. 2510
ประวัติ.
หลังจากการใช้งานรถดีเซลรางอาร์เอช (RH) ที่สั่งซื้อมาตั้งแต่ปี พ.ศ. 2510 มีผลเป็นที่น่าพอใจ การรถไฟแห่งประเทศไทยจึงมีการสั่งซื้อ อาร์เอชเอ็น (RHN) มาใช้งานเพิ่มตั้งแต่ปี พ.ศ. 2513 - 2514 
เดิมการรถไฟแห่งประเทศไทยได้ใช้รถดีเซลรางทั้งสองรุ่นนี้ทำขบวนรถชานเมือง และ รถธรรมดา เนื่องจากมีความคล่องตัวในการใช้งานมากกว่าการใช้รถจักรลากตู้โดยสาร โดยประจำการที่โรงรถดีเซลรางกรุงเทพ แต่ภายหลังจากการสั่งซื้อ ทีเอชเอ็น (THN) และ เอ็นเคเอฟ (NKF) ช่วงปี พ.ศ.2526 - 2528 อาร์เอชเอ็น (RHN) ก็ได้ถูกลดบทบาทลง และมีการถยอยย้ายไปประจำการที่โรงรถจักรนครราชสีมา และ ทางรถไฟสายชานเมืองแม่กลอง 
โดยปัจจุบันอาร์เอชเอ็น (RHN) ได้ประจำการที่โรงรถจักรนครราชสีมา โดยทำขบวนรถท้องถิ่นสายตะวันออกเฉียงเหนือเป็นหลัก ทำขบวนร่วมกับ อาร์เอช (RH) เช่น เส้นทาง นครราชสีมา-หนองคาย, นครราชสีมา-อุบลราชธานี, แก่งคอย-บัวใหญ่, แก่งคอย-ขอนแก่น และ มักจะมีการนำไปเสริมขบวนรถด่วนในช่วงเทศกาลโดยทำขบวนร่วมกับ ทีเอชเอ็น (THN) และ เอ็นเคเอฟ (NKF) 
การใช้งาน.
อาร์เอชเอ็น (RHN) เป็นรถดีเซลรางที่มีรูปแบบการใช้งานเป็นชุด โดยใน 1 ชุดจะมีรถ 2 คัน เป็นรถกำลังดีเซลรางแบบมี2เครื่องยนต์ และ รถพ่วงดีเซลรางแบบไม่มีเครื่องยนต์ ใช้วิธีฉุดลากและดันกลับ โดยมีห้องขับควบคุมทั้ง 2 คัน
รถกำลังดีเซลรางมีห้องขับ.
มีเครื่องยนต์ในตัว 2 เครื่องยนต์ ความจุผู้โดยสาร 74 ที่นั่ง ไม่มีห้องน้ำในตัวรถ
รถพ่วงดีเซลรางมีห้องขับ.
ไม่มีเครื่องยนต์ แต่มีถังน้ำในตัว ความจุผู้โดยสาร 80 ที่นั่ง มีห้องน้ำในตัวรถ 
ด้านการใช้งาน.
โดยทั่วไปจะสามารถใช้งานร่วมกับ รถดีเซลรางอาร์เอช (RH) เนื่องจากใช้ระบบเดียวกัน แต่ก็ได้มีการดัดแปลงระบบให้สามารถใช้ร่วมกับ ทีเอชเอ็น (THN), เอ็นเคเอฟ (NKF) และ เอทีอาร์ (ATR) ได้อีกด้วย
ติดเครื่องปรับอากาศ.
ช่วงปี พ.ศ.2555 - 2556 การรถไฟแห่งประเทศไทย ได้ทดลองนำ พซข.21 และ พซข.25 นำมาติดตั้งเครื่องปรับอากาศ เปลี่ยนเบาะที่นั่งใหม่และได้ทดสอบหลายครั้ง แต่ติดปัญหาทางวิศวกรรม ปัจจุบันไม่มีการนำออกมาใช้งาน
สายแม่กลอง.
อาร์เอชเอ็น (RHN) เคยถูกนำไปใช้ในทางรถไฟสายชานเมืองแม่กลองในช่วงสั้น ๆ ช่วงปี พ.ศ.2531 ถึงช่วงปี พ.ศ.2540 โดยใช้ร่วมกับ รถดีเซลรางอาร์เอช (RH)
บริจาคให้กัมพูชา.
22 เมษายน พ.ศ.2562 การรถไฟแห่งประเทศไทยได้มอบ อาร์เอชเอ็น (RHN) ให้กับกัมพูชาที่สถานีรถไฟด่านพรมแดนบ้านคลองลึก
โดยได้มอบจำนวน 2 ชุด รวม 4 คัน ได้แก่ พซข.40, พซข.45, กซข.1035 และ กซข.1038
อิตส์อะวันเดอร์ฟูลไลฟ์

อิตส์อะวันเดอร์ฟูลไลฟ์  เป็นภาพยนตร์ชีวิตแนวครอบครัวและจินตนิมิตสำหรับเทศกาลคริสต์มาส กำกับและผลิตโดยแฟรงก์ คาปรา สร้างจากเรื่องสั้นและหนังสือเล่มเล็กในปี ค.ศ. 1943 "เดอะเกรเทสต์กิฟต์" ของฟิลิป แวน โดเรน สเติร์น โดยอิงจากนวนิยาย "อะคริสต์มาสแครอล" ของชาลส์ ดิกคินส์ ภาพยนตร์นำแสดงโดยเจมส์ สจวร์ตแสดงเป็นจอร์จ เบลีย์ ร่วมด้วยดอนนา รีด, ลิโอเนล แบร์รีมัวร์ และเฮนรี ทราเวอส์
"อิตส์อะวันเดอร์ฟูลไลฟ์" เป็นหนึ่งในภาพยนตร์ที่ยิ่งใหญ่ที่สุดตลอดกาล ได้รับการเสนอชื่อเข้าชิงรางวัลออสการ์ห้าสาขา รวมถึงสาขาภาพยนตร์ยอดเยี่ยมและได้รับการยกย่องจากสถาบันภาพยนตร์อเมริกันให้อยู่ในรายชื่อ "100 อันดับสุดยอดภาพยนตร์อเมริกัน" อันดับที่ 11 ในปี ค.ศ. 1998, อันดับที่ 20 ในปี ค.ศ. 2007 และอันดับที่หนึ่งในรายชื่อ "ภาพยนตร์สร้างแรงบันดาลใจยอดเยี่ยมที่สุดตลอดกาล" คาปราเผยว่าในบรรดาภาพยนตร์ที่เขากำกับทั้งหมด "อิตส์อะวันเดอร์ฟูลไลฟ์" เป็นภาพยนตร์เรื่องโปรดที่สุดของเขา รวมถึงเจมส์ สจวร์ตด้วย ในปี ค.ศ. 1990 ได้รับการบรรจุชื่อเป็นภาพยนตร์ที่ต้องอนุรักษ์ในหอสมุดภาพยนตร์แห่งชาติเนื่องจาก "มีความสำคัญเชิงวัฒนธรรม ประวัติศาสตร์ หรือสุนทรียศาสตร์"<templatestyles src="Template:TOC limit/styles.css" />
รางวัล.
"อิตส์อะวันเดอร์ฟูลไลฟ์" ถูกเสนอชื่อเข้าชิงรางวัลออสการ์ถึง 5 รายการ:
เชิงอรรถ.
<templatestyles src="Reflist/styles.css" />
อำเภออัลฮัซม์

อัลฮัซม์  เป็นอำเภอของเขตผู้ว่าการอัลเญาฟ์ ประเทศเยเมน ณ พ.ศ. 2546 อำเภอนี้มีประชากร 30,952 คน โดยมีอัลฮัซม์เป็นเมืองหลัก
ในวันที่ 15 กรกฎาคม พ.ศ. 2563 การโจมตีทางอากาศของซาอุดีอาระเบียในอัลฮัซม์ส่งผลให้มีพลเรือนเสียชีวิต 7 คน
ที่ราบตะกอนน้ำพา

ที่ราบตะกอนน้ำพา  คือ ภูมิประเทศราบเรียบขนาดใหญ่ เกิดจากการสะสมตัวของตะกอนน้ำพาที่แม่น้ำพามาจากภูเขา กระบวนการเกิดนั้นเริ่มจาก ในฤดูน้ำหลากแม่น้ำจะนำพาตะกอนมาสะสมตัวบริเวณที่ราบน้ำท่วมถึงซึ่งเป็นที่ราบขนาดเล็กริมสองฝั่งแม่น้ำ เมื่อกระบวนการนี้เกิดขึ้นซ้ำตามเวลาที่ผ่านไป ที่ราบน้ำท่วมถึงเหล่านี้ก็จะมีปริมาณตะกอนและความสูงเพิ่มขึ้นจนเกิดเป็นที่ราบตะกอนน้ำพา
เมื่อพื้นที่ภูเขาสูงเกิดการกร่อนและการผุพังอยู่กับที่จากลมฟ้าอากาศและน้ำ ตะกอนที่ผุพังจากภูเขาสูงจะถูกพาสู่ที่ราบ ธารน้ำต้นน้ำจะพาตะกอนและน้ำเหล่านี้ไหลไปสู่แม่น้ำ ทะเลสาบ อ่าวและมหาสมุทร เมื่อตะกอนเหล่านี้ถูกพาไป จะมีตะกอนส่วนหนึ่งไปสะสมตัวบริเวณที่ราบน้ำท่วมถึงริมสองฝั่งแม่น้ำ นั้นจึงทำให้พื้นที่ริมน้ำนั้นมีความสูงเพิ่มขึ้น เมื่อเวลาผ่านไปแม่น้ำจะเปลี่ยนทิศทางการไหลไปยังพื้นที่ ๆ ต่ำกว่าเกิดเป็นลำน้ำโค้งตวัด พื้นที่ ๆ น้ำเคยไหลผ่านนี้จึงเกิดเป็นที่ราบที่มีร่องน้ำเก่าและสันดินริมน้ำ เมื่อเวลาผ่านไปสันดินจะถูกกัดเซาะและร่องน้ำจะถูกทับทม กระบวนการนี้ต้องใช้เวลาจึงจะเกิดเป็นที่ราบเรียบ
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 7.
กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
ผู้สมัครที่ได้รับการเลือกตั้งในกลุ่มจังหวัดที่ 7.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
สมชัย ฉัตรพัฒนศิริ

สมชัย ฉัตรพัฒนศิริ (เกิด 19 ธันวาคม พ.ศ. 2494) เป็นประธานสมาพันธ์สมาคมภาพยนตร์แห่งชาติอดีตสมาชิกสภาผู้แทนราษฎร แบบบัญชีรายชื่อ และอดีตสมาชิกสภาผู้แทนราษฎรจังหวัดนครราชสีมา
ประวัติ.
สมชัย เกิดเมื่อวันที่ 19 ธันวาคม พ.ศ. 2494 สำเร็จการศึกษาระดับประกาศนียบัตรมัธยมศึกษาตอนปลาย จากโรงเรียนอำนวยศิลป์ ระดับปริญญาตรี นิติศาสตรบัณฑิต สาขานิติศาสตร์ จากมหาวิทยาลัยรามคำแหง และปริญญาโท รัฐศาสตรมหาบัณฑิต สาขารัฐศาสตร์ จากมหาวิทยาลัยสุโขทัยธรรมาธิราช 
การทำงาน.
สมชัย เข้าทำงานการเมืองโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา ได้รับเลือกเป็น ส.ส.สมัยแรก ต่อมาย้ายมาสังกัดพรรคไทยรักไทย และลงสมัครรับเลือกตั้ง ส.ส.แบบบัญชีรายชื่อ ได้รับเลือกตั้งเป็น ส.ส.สมัยที่ 2 เมื่อพรรคไทยรักไทยถูกยุบ เขาจึงย้ายไปสังกัดพรรครวมใจไทยชาติพัฒนา และลงสมัครรับเลือกตั้ง ได้รับเลือกเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ซึ่งในปี 2551 เขาเป็น 1 ใน 3 ส.ส.ที่งดออกเสียงในการลงมติเลือกนายอภิสิทธิ์ เวชชาชีวะเป็นนายกรัฐมนตรี
สมชัย เคยดำรงตำแหน่งรองเลขาธิการนายกรัฐมนตรีประจำนายสุวัจน์ ลิปตพัลลภ รองนายกรัฐมนตรี ในปี พ.ศ. 2548
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับสุชาติ ภิญโญ จากพรรคเพื่อไทย และในการเลือกตั้ง พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคภูมิใจไทย ลำดับที่ 41 แต่ไม่ได้รับเลือกตั้ง
ต่อมาในปี พ.ศ. 2565 เขาได้ย้ายมาร่วมงานกับพรรคประชาธิปัตย์
นอกจากงานการเมืองแล้ว สมชัย ยังดำรงตำแหน่งประธานสมาพันธ์สมาคมภาพยนตร์แห่งชาติ ตั้งแต่ปี 2561 เป็นต้นมา เป็นเจ้าของโรงภาพยนตร์ไฟว์สตาร์ และเป็นเจ้าของโรงแรมปัญจดารา จังหวัดนครราชสีมา
สุชาติ ตันติวณิชชานนท์

สุชาติ ตันติวณิชชานนท์ (เกิด 10 มกราคม พ.ศ. 2498) อดีตสมาชิกสภาผู้แทนราษฎรจังหวัดอุบลราชธานี 3 สมัย
ประวัติ.
สุชาติ ตันติวณิชชานนท์ เกิดเมื่อวันที่ 10 มกราคม พ.ศ. 2498 เป็นชาวอำเภอบุณฑริก จังหวัดอุบลราชธานี สำเร็จการศึกษา เศรษฐศาสตรบัณฑิต จาก มหาวิทยาลัยเชียงใหม่ และ พัฒนบริหารศาสตรมหาบัณฑิต สาขาพัฒนาสังคม จากสถาบันบัณฑิตพัฒนบริหารศาสตร์
สุชาติ ตันติวณิชชานนท์ สมรสกับนางรำพูล ตันติวณิชชานนท์ ส.ส. อุบลราชธานี
การทำงาน.
สุชาติ เข้าสู่งานการเมืองโดยการได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรกจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาพรรคไทยรักไทยถูกยุบ นายสุชาติจึงย้ายไปสังกัดพรรคเพื่อแผ่นดิน และลงสมัครรับเลือกตั้งอีกครั้ง ได้รับเลือกตั้งเป็น สส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และได้รับแต่งตั้งเป็นประธานคณะกรรมาธิการการอุตสาหกรรม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับปัญญา จินตะเวช จากพรรคเพื่อไทย ต่อมาในปี พ.ศ. 2561 เขาย้ายเข้าร่วมงานกับพรรคพลังประชารัฐ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาไม่ได้ลงสมัครรับเลือกตั้ง แต่สนับสนุนให้ภรรยาลงสมัครในเขตเลือกตั้งที่ 9 ในนามพรรคพลังประชารัฐ
รถคุมขังขนส่งนักโทษ

รถคุมขังขนส่งนักโทษ  หรือที่เรียกกันอย่างไม่เป็นทางการในหมู่นักโทษชาวอังกฤษว่า "สเวตบอกซ์" (Sweat Box) เป็นรถที่ได้รับการออกแบบมาเป็นพิเศษหรือติดตั้งเพิ่มเติม โดยปกติจะเป็นรถตู้หรือรถบัส ที่ใช้ในการขนส่งนักโทษจากพื้นที่ปิดอย่างแน่นหนาแห่งหนึ่ง เช่น เรือนจำ หรือศาล โดยทั่วไปแล้ว อากาศยาน, รถราง หรือเรือ ก็มักจะติดตั้งในลักษณะเดียวกัน ยานพาหนะเหล่านี้ต้องได้รับการปกป้องอย่างสูงและอาจมีราวหรือลวดตาข่ายอยู่บนหน้าต่าง, กระจกกันกระสุน, ห้องขังแยก และที่นั่งเพิ่มเติมสำหรับเจ้าหน้าที่คุ้มกัน
ฟังก์ชัน.
เนื่องจากการรักษาความปลอดภัยที่ค่อนข้างต่ำและความเป็นไปได้ที่จะแยกตัวออกจากความช่วยเหลือขณะเดินทาง ตำรวจหรือยานพาหนะราชทัณฑ์เพิ่มเติมในบางครั้งจึงต้องคุ้มกันการขนส่งที่มีความเสี่ยงสูง ด้วยเหตุนี้ ยานพาหนะจึงอาจติดตั้งวิทยุสื่อสาร, หน่วยกำหนดตำแหน่งทั่วโลก, เครื่องพันธนาการและอาวุธเพิ่มเติม ตลอดจนอุปกรณ์ฉุกเฉินอื่น ๆ ในการเพิ่มการรักษาความปลอดภัย โดยทั่วไปนักโทษจะถูกควบคุมตัวขณะขนส่งและอาจถูกยึดไว้กับยานพาหนะ โดยใส่กุญแจมือขณะอยู่ในพื้นที่ปิดอย่างแน่นหนา หรือทั้งสองอย่างรวมกัน
รถคุมขังขนส่งนักโทษอาจดำเนินการโดยงานตำรวจ (ดูรถขังนักโทษ), งานราชทัณฑ์, เจ้าหน้าที่ภาคสนาม, งานศาล, หน่วยงานของรัฐบาลกลาง เช่น หน่วยงานบังคับใช้กฎหมายของศาลสหรัฐ หรือทำสัญญากับบริษัทรักษาความมั่นคงเอกชน รถคุมขังขนส่งนักโทษได้รับการใช้กันอย่างแพร่หลายในช่วงปลายคริสต์ทศวรรษ 1900 เพื่อขนส่งนักโทษโดยเฉพาะ ไปยังเรือนจำของรัฐทั่วสหรัฐ ซึ่งโดยปกติแล้วพวกเขาค่อนข้างถูกปิดอย่างแน่นหนา และไม่มีทางหลบหนีสำหรับการขนส่งนักโทษ
ส่วนในประเทศแคนาดา รัฐบาลส่วนภูมิภาคส่วนใหญ่มีกองรถคุมขังขนส่งนักโทษของตนเอง ที่สร้างขึ้นตามข้อกำหนดที่พัฒนาขึ้นเพื่อตอบสนองความต้องการเฉพาะของตน อย่างไรก็ตาม ยานพาหนะทุกคันต้องเป็นไปตามมาตรฐานความปลอดภัยยานยนต์ของแคนาดา (CMVSS) จึงจะได้รับอนุญาตให้ใช้งานได้ ยานพาหนะเหล่านี้มักสร้างขึ้นโดยผู้ดัดแปลงยานพาหนะขั้นที่สองที่ได้รับอนุญาต ซึ่งจะติดเครื่องหมายความปลอดภัยแห่งชาติไว้ที่รถหลังจากเสร็จสิ้นและผ่านการทดสอบ ในอดีต เจ้าหน้าที่ตำรวจใช้รถเทียมม้าในการขนส่งนักโทษ แต่พวกเขาได้ยกสิทธิ์ให้รถตู้ในคริสต์ศตวรรษที่ 20 ทั้งนี้ การขนส่งนักโทษส่วนใหญ่กระทำโดยหน่วยพลเรือนภายในกองกำลังตำรวจแคนาดาเช่นกัน
ทั้งนี้ ในฮ่องกงได้เคยมีการควบคุมตัวโดยตำรวจและหน่วยงานอื่น ๆ ในรถบรรทุกที่ไม่จำกัด หรือรถลำเลียงนักโทษที่มีม้านั่งสองแถว ซึ่งปัจจุบัน รถตู้ของตำรวจมักใช้ในการขนส่งบุคคลเหล่านี้ ส่วนกรมราชทัณฑ์ฮ่องกงขนส่งนักโทษไปและกลับจากศาลด้วยรถตู้, รถบัส หรือรถบรรทุก
เหตุระเบิดที่บาตา พ.ศ. 2564

ในช่วงบ่ายของวันที่ 7 มีนาคม พ.ศ. 2564 เกิดเหตุระเบิดสี่ครั้งที่ค่ายทหารค่ายหนึ่งในเขตอึงโกอันโตมาของเมืองบาตา ซึ่งเป็นเมืองที่ใหญ่ที่สุดและเมืองหลวงเก่าของประเทศอิเควทอเรียลกินี
การระเบิด.
การระเบิดสี่ครั้งเกิดขึ้นที่ค่ายทหารในท้องถิ่น โดยครั้งแรกและครั้งที่รุนแรงที่สุดเกิดขึ้นในเวลาประมาณ 15:00 น. ตามเวลาท้องถิ่น (21:00 น. ตามเวลาในประเทศไทย) ตามด้วยการระเบิดในระดับปานกลางอีก 2 ครั้งซึ่งจนถึงขณะนี้ยังไม่ได้รับการระบุเวลาเกิดที่แน่ชัด การระเบิดครั้งที่สี่เกิดขึ้นสองชั่วโมงหลังจากการระเบิดครั้งแรก แรงระเบิดสร้างความเสียหายอย่างมีนัยสำคัญให้แก่พื้นที่โดยรอบค่ายทหาร อาคารและที่อยู่อาศัยเกือบทั้งหมดในบาตาได้รับความเสียหายอย่างหนัก มีรายงานทั้งผู้เสียชีวิตและผู้บาดเจ็บในพื้นที่ที่อยู่ใกล้กับการระเบิด
เหยื่อ.
มีผู้เสียชีวิตอย่างน้อย 107 คนระหว่างการระเบิด และอีก 615 คนบาดเจ็บ กระทรวงสาธารณสุขอิเควทอเรียลกินีประกาศ "ภาวะฉุกเฉินทางสาธารณสุข" เนื่องจากมีผู้เสียชีวิตและผู้สูญหายใต้ซากปรักหักพังอีกหลายคน ในบรรดาผู้บาดเจ็บนั้น มีมากกว่า 300 คนที่เข้ารับการรักษาที่โรงพยาบาลนูเอโบอินเซโซ มากกว่า 150 คนที่โรงพยาบาลบาตา และอีกกว่า 70 คนที่โรงพยาบาลลาปัซ ประมาณ 19:00 น. ตามเวลาท้องถิ่น ทางการได้ประกาศเคอร์ฟิวเพื่อหลีกเลี่ยงการเพิ่มจำนวนผู้ติดเชื้อโควิด-19 ในพื้นที่ ซึ่งมีผลบังคับจนถึงเวลา 06:00 น. ตามเวลาท้องถิ่น
สาเหตุ.
ในแถลงการณ์ที่ถ่ายทอดทางโทรทัศน์ ประธานาธิบดีเตโอโดโร โอเบียง อึงเกมา อึมบาโซโก กล่าวว่า สาเหตุการระเบิดมาจากการที่เกษตรกรในบริเวณใกล้เคียงกับค่ายทหารได้ปรับพื้นที่การเกษตรด้วยวิธีเผา นำไปสู่การระเบิดที่คลังแสงซึ่งเก็บอาวุธยุทโธปกรณ์ไว้อย่างไม่เหมาะสม และกล่าวว่า อาคารเกือบทั้งหมดของเมืองบาตาได้รับความเสียหาย เขายังร้องขอความช่วยเหลือจากนานาชาติในแถลงการณ์เดียวกันด้วย หลังจากนั้น รองประธานาธิบดีเตโอโดโร อึงเกมา โอเบียง มังเก ได้เดินทางไปยังสถานที่เกิดเหตุระเบิดเพื่อประเมินสถานการณ์
วัดใหม่ราษฎร์นุกูล

วัดใหม่ราษฎร์นุกูล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองดำเนินสะดวก ในตำบลบ้านแพ้ว อำเภอบ้านแพ้ว จังหวัดสมุทรสาคร ปัจจุบันเป็นสำนักปฏิบัติธรรมประจำจังหวัดสมุทรสาครแห่งที่ 3 ที่ดินตั้งวัดมีเนื้อที่ 48 ไร่ 3 งาน 6 ตารางวา
วัดใหม่ราษฎร์นุกูลตั้งเมื่อประมาณปี พ.ศ. 2424 นายหลิมและนางมาลัย หลิ่มมณี ได้มีศรัทธาถวายที่ดินเพื่อสร้างวัด จนกระทั่งได้เปิดโรงเรียนแห่งแรกในอำเภอบ้านแพ้ว ชื่อโรงเรียนประชาบาลตำบลบ้านแพ้วในปี พ.ศ. 2472 ได้รับพระราชทานวิสุงคามสีมา เมื่อ พ.ศ. 2508 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2510 โรงเรียนสอนพิมพ์ดีดและคอมพิวเตอร์ เปิดสอนเมื่อ พ.ศ. 2543 ศูนย์การเรียนชุมชนวัดใหม่ราษฎร์นุกูล เปิดสอนเมื่อ พ.ศ. 2543
อาคารเสนาสนะ ได้แก่ อุโบสถเป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ 1 องค์ พร้อมพระโมคคัลลาน์และพระสารีบุตร หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2500 เป็นอาคารไม้ กุฏิสงฆ์ จำนวน 31 หลัง เป็นอาคารไม้ 30 หลัง ครึ่งตึกครึ่งไม้ 1 หลัง วิหาร กว้าง 10 เมตร ยาว 10 เมตร เป็นอาคารคอนกรีตเสริมเหล็ก สร้างเมื่อ พ.ศ. 2539 ศาลาอเนกประสงค์ กว้าง 10 เมตร ยาว 12 เมตร สร้างเมื่อ พ.ศ. 2540 เป็นอาคารครึ่งตึกครึ่งไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก วิหารกาญจนาภิเษกภายในประดิษฐานพระพุทธชินราชจำลอง 1 องค์ ขนาดหน้าตักกว้าง 99 นิ้ว ปูชนียวัตถุอื่น ๆ ได้แก่ พระพุทธสิหิงค์จำลอง เกศทองคำ สร้างเมื่อ พ.ศ. 2538 รูปหล่อหลวงพ่อสอน เกสโส (อดีตเจ้าอาวาส) สร้างเมื่อ พ.ศ. 2499
วัดกลางคลองสาม

วัดกลางคลองสาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 ตำบลคลองสาม อำเภอคลองหลวง จังหวัดปทุมธานี บริเวณวัดมีชุมชนย่านตลาดริมน้ำ เป็นตลาดน้ำที่มีความเป็นวัฒนธรรมแบบดั้งเดิม มีเรือลําเล็กมากกว่า 100 ลํา นำสินค้ามาขาย มีทั้งสินค้าเกษตรกรรม หัตถกรรมพื้นเมือง ของชําร่วย และของที่ระลึก
วัดกลางคลองสามได้รับอนุญาตให้สร้างเมื่อวันที่ 1 พฤษภาคม พ.ศ. 2462 บริเวณที่ตั้งเป็นรูปกากบาทคือเป็นสี่แยก มีคลองและบึงเป็นที่สัญจร เดิมที่ดินนี้เป็นที่ดินของโขลงช้างรวม 2 โขลง คือโขลงอีด้วนและโขลงอีแก สภาพของบึงยาวมาก ต้นบึงยาวถึงจังหวัดนครนายก ตอนปลายถึงแม่น้ำเจ้าพระยา เมื่อได้สร้างวัดขึ้นมาแล้วได้ขนานนามว่า "วัดกลางคลองสาม" ชาวบ้านเรียกอีกชื่อว่า วัดบึงอ้ายเสียบ ได้รับพระราชทานวิสุงคามสีมาเมื่อวันที่ 28 กรกฎาคม พ.ศ. 2467 เขตวิสุงคามสีมากว้าง 80 เมตร ยาว 120 เมตร ได้ผูกพัทธสีมาเมื่อวันที่ 3 มีนาคม พ.ศ. 2473 ด้านการศึกษาทางวัดได้เปิดสอนพระปริยัติธรรมมาตั้งแต่ พ.ศ. 2473 และโรงเรียนสอนเด็กก่อนเกณฑ์มาตั้งแต่ พ.ศ. 2520 นอกจากนี้ยังให้ทางราชการสร้างโรงเรียนระดับประถมศึกษา คือ โรงเรียนเทศบาลตำบลคลองสาม 1 และสถานีอนามัยในที่ดินวัดอีกด้วย
อาคารและเสนาสนะสำคัญภายในวัด ได้แก่ อุโบสถ กว้าง 7.35 เมตร ยาว 20.10 เมตร สร้างเมื่อ พ.ศ. 2504 ศาลาการเปรียญ กุฏิสงฆ์ 16 หลัง ศาลาบำเพ็ญกุศล และฌาปนสถาน
วัดนางพิมพ์ (จังหวัดสมุทรสงคราม)

วัดนางพิมพ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม ติดต่อกับตำบลปลายโพงพาง และตำบลสวนหลวงทำเลที่ตั้งมีคลองโพงพาง คลองขุดประชาชมชื่นและลำประโดง เป็นเส้นขนาน พื้นดินของวัดได้พังลงคลองไปมาก รวมทั้งพื้นดินของอุโบสถหลังเก่าไปด้วย
วัดนางพิมพ์เป็นวัดโบราณ ไม่ทราบผู้ใดเป็นคนสร้าง เริ่มเป็นวัดเมื่อ พ.ศ. 2300 มีเรื่องเล่ามานานว่า วัดนางพิมพ์โบราณมีสภาพทรุดโทรมาก สามีภรรยา 2 คน ชื่อ ตาทองกับยายพิมพ์ เป็นตระกูลมั่งคั่งในแถวถิ่นนี้ ได้มาปฏิสังขรณ์และจัดสร้างอุโบสถ ซึ่งหลังเก่ารื้อไปแล้วและเสนาสนะที่หักพังให้ดีขึ้น ชาวบ้านจึงเรียกวัดนี้ว่า วัดตาทองยายพิมพ์ ชื่อตาทองหายไปเหลือแต่ วัดยายพิมพ์ และกลายมาเป็น "วัดนางพิมพ์" จนถึงปัจจุบัน วัดได้รับพระราชทานวิสุงคามสีมาเมื่อวันที่ 23 ธันวาคม พ.ศ. 2511
โบราณวัตถุในวัด ได้แก่ พระประธานในพระอุโบสถซึ่งประดิษฐานมากับพระอุโบสถหลังเก่า หอพระไตรปิฎกมีหน้าจั่วมีลวดลายสวยงามมาก และมีธรรมาสน์เทศน์สร้างแบบมณฑป
วัดเกาะวังไทร

วัดเกาะวังไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวังไทร ตำบลถนนขาด อำเภอเมืองนครปฐม จังหวัดนครปฐม
วัดเกาะวังไทรตั้งอยู่บริเวณที่เป็นน้ำอ้อม ซึ่งเป็นจุดเชื่อมระหว่างลำโตนดที่ไหลมาจากคูเมืองโบราณนครปฐมด้านทิศตะวันตกเฉียงใต้กับลำน้ำบางแขมที่ไหลมาจากแม่น้ำแม่กลองด้านทิศตะวันตก เกิดเป็นเกาะขึ้น ในอดีตกล่าวกันว่าพื้นที่แห่งนี้มีต้นไทรขึ้นอยู่มาก ประกอบกับเป็นวังน้ำไหลเชี่ยว เมื่อมีการสร้างวัดขึ้นบนเกาะจึงเรียกว่า "วัดเกาะวังไทร" โดยสร้างขึ้นบนพื้นที่วัดร้างเดิม นอกจากนี้พื้นที่ฝั่งตรงข้ามวัดด้านทิศตะวันตกเคยมีวัดคู่กับวัดเกาะวังไทร ชื่อ "วัดบางเตย" แต่ปัจจุบันร้างไปเนื่องจากถูกยุบและย้ายมารวมกับวัดเกาะวังไทร เหลือซากเนินเจดีย์และฐานรากอาคารเล็กน้อย ข้อมูลจากกรมการศาสนาระบุว่าวัดตั้งขึ้นเมื่อ พ.ศ. 2400 และได้รับพระราชทานวิสุงคามสีมาเมื่อ พ.ศ. 2517
โบราณวัตถุที่พบได้แก่ "หลวงพ่อแดง" เป็นพระพุทธรูปปางมารวิชัยประดิษฐานในมณฑป กล่าวกันว่าเป็นพระพุทธรูปที่สลักขึ้นจากหินทรายสีแดง ขุดพบที่วัดบางเตยร้างฝั่งตรงข้ามและย้ายมาประดิษฐานที่วัดเกาะวังไทร ปัจจุบันมีการปิดทองทั่วทั้งองค์จึงไม่สามารถเห็นพุทธศิลปะที่ชัดเจนได้ ระฆังหินลักษณะเป็นแผ่นหินปูนเจาะรูกลม แท่นศิลาแลงมีลักษณะเป็นก้อนศิลาแลงขนาดใหญ่ ด้านหน้าทำเป็นร่องสี่เหลี่ยมคล้ายสำหรับรองรับฐานเสาหรือฐานแท่นบางอย่าง ชิ้นส่วนยอดสถูปมีลักษณะเป็นก้อนศิลาแลงทรงกลมค่อนข้างแบน มีรูกลมตรงกลางสำหรับเสียบสวมกับแกน
ประชาชนมักมาลอดโบสถ์เป็นพิธีกรรมสะเดาะเคราะห์ เสริมดวงชะตา เสริมบารมี วัดมีวัตถุมงคลที่สร้างโดยพระครูเกษมนวกิจ (เต้า เขมโก) เช่น พระกริ่ง เหรียญรูปเหมือน รูปหล่อลอยองค์ พระเนื้อดินโป่งผสมผงพุทธคุณ พระปิดตา นางกวัก ตะกรุด และผ้ายันต์เป็นต้น
วัดบางรักน้อย

วัดบางรักน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางรักน้อย ตำบลบางรักน้อย อำเภอเมืองนนทบุรี จังหวัดนนทบุรี
วัดบางรักน้อยสร้างขึ้นเมื่อ พ.ศ. 2351 ไม่ทราบนามและประวัติผู้สร้าง ที่ได้นามเช่นนี้เพราะเรียกขานกันตามชื่อหมู่บ้านที่ตั้งวัด แต่ก็มีเรื่องเล่าขานว่า เศรษฐีชาวมอญคนหนึ่งได้อพยพตามเสด็จสมเด็จพระเจ้าตากสินมหาราชมาตั้งถิ่นฐานบริเวณนี้และได้สร้างวัดไว้ 3 แห่ง คือ วัดบางรักใหญ่สำหรับเมียหลวงของตัวเอง วัดบางรักน้อยสำหรับเมียน้อยของตัวเอง และวัดดาวดึงษ์สำหรับตัวเอง (ปัจจุบันร้างไปแล้ว) วัดบางรักน้อยได้รับพระราชทานวิสุงคามสีมาเมื่อ พ.ศ. 2370 และทำการผูกพัทธสีมาในปีเดียวกัน
อาคารเสนาสนะสำคัญได้แก่ อุโบสถ สร้างเมื่อ พ.ศ. 2361 เป็นอาคารก่ออิฐถือปูน กุฏิสงฆ์ เป็นอาคารครึ่งตึกครึ่งไม้และอาคารคอนกรีต และวิหาร ส่วนปูชนียวัตถุมีพระพุทธรูปศิลาแลงปางมารวิชัยในอุโบสถ นามว่า "หลวงพ่อมงคลเทพนิมิตร" พระพุทธรูปปางต่าง ๆ จำนวน 9 องค์อยู่ที่วิหาร "หลวงพ่อหิน" พระพุทธรูปศิลาแลงปางสะดุ้งมารในวิหาร "พระพุทธมิ่งมงคลพิทักษ์ราษฎร์" หรือ "หลวงพ่อใหญ่" ประดิษฐานอยู่กลางลานวัด นอกจากนี้ยังมีรูปปั้นพ่อปู่ฤๅษี รูปปั้นเทพเจ้า พระพิฆเณศวร์ ท้าวจตุคามรามเทพ เจ้าแม่กวนอิม และอื่น ๆ
วัตถุมงคลที่นิยมมากของวัดบางรักน้อยได้แก่ พระยอดธงและพระปิดตาเนื้อใบลาน แตกกรุจากเจดีย์เก่าภายในวัด สันนิษฐานว่าสร้างในสมัยกรุงศรีอยุธยา พระปิดตาเนื้อเมฆพัดของหลวงปู่อ่วม (อดีตเจ้าอาวาส) ตะกรุด และเหรียญ 5 เหลี่ยมหลวงพ่อหิน สร้างสมัยหลวงปู่ปลั่ง (อดีตเจ้าอาวาส) โดดเด่นมากเรื่องคงกระพันชาตรี แคล้วคลาด ปลอดภัย นอกจากนั้น พระครูกิตติวราภิรักษ์ (พรชัย อภินนฺโท หรือพระอาจารย์เปี๊ยก เจ้าอาวาสรูปปัจจุบัน) ได้สร้างและปลุกเสกวัตถุมงคลจนโด่งดัง เป็นต้นตำรับตะกรุดฝักข้าวโพด เบี้ยแก้ ตะกรุด ปลัดขิก เหรียญ และพระเครื่องอีกหลายรุ่น
วัดเกดประยงค์-เล็ก ตั้งตรงจิตร

วัดเกดประยงค์-เล็ก ตั้งตรงจิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 8 บ้านข้าวสาร ตำบลวัดชลอ อำเภอบางกรวย จังหวัดนนทบุรี
วัดเกดประยงค์-เล็ก ตั้งตรงจิตร ตั้งวัดเมื่อ พ.ศ. 2379 โดยลูกหลานของนางเกดได้ถวายที่ดินและทรัพย์สินสร้างวัดชื่อ วัดเกด วัดได้รับพระราชทานวิสุงคามสีมาเมื่อ พ.ศ. 2394 ต่อมาถาวรวัตถุต่าง ๆ ของวัดเสื่อมโทรมไปตามอายุขัย จนกระทั่งประมาณ พ.ศ. 2479 นายประยงค์และนางเล็ก ตั้งตรงจิตร เจ้าของห้างขายยาตราใบโพธิ์ ได้มาทอดกฐินที่วัดนี้ 3 ปี สภาพวัดก็ยังทรุดโทรมเช่นเดิม จึงเกิดจิตศรัทธาที่จะสร้างและปฏิสังขรณ์เสนาสนะต่าง ๆ ให้สวยงามเป็นระเบียบเรียบร้อย โดยเริ่มปฏิสังขรณ์ใน พ.ศ. 2479 แล้วเปลี่ยนชื่อเป็น "วัดเกดประยงค์-เล็ก ตั้งตรงจิตร"
อาคารเสนาสนะของวัดได้แก่ อุโบสถรูปทรงเรือสำเภา สร้างเมื่อ พ.ศ. 2379 ภายในประดิษฐานพระประธาน เป็นพระพุทธรูปปางมารวิชัย หน้าตักกว้าง 45 นิ้ว วิหาร สร้างเมื่อ พ.ศ. 2482 หอสวดมนต์ ศาลาการเปรียญ ศาลาท่าน้ำ และหอระฆัง วัดยังมีเขาพระฉายที่จำลองมาจากเขาพระพุทธฉาย จังหวัดสระบุรี เขาถวายพระเพลิงที่จำลองจากวัดพระแท่นดงรังวรวิหาร จังหวัดกาญจนบุรี
ไลริกา โอกาโน

ไลริกา โอกาโน (เกิด พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทเป็น นิโก มิโนรุ ในซีรีส์ต้นฉบับของช่องฮูลูเรื่อง"รันอเวย์ส"
เจมส์ เยกาชิ

เจมส์ เยกาชิ  เป็นนักแสดงชาวอเมริกันเชื้อสายญี่ปุ่นที่อยู่ในนิวยอร์ก
ชีวิตในวัยเด็ก.
เจมส์ เยกาชิเกิดที่โยโกฮาม่าและเติบโตที่ยามางาตะกับแม่ชาวอเมริกันและพ่อชาวญี่ปุ่น เมื่อเรียนจบมัธยมศึกษาปลายเขาย้ายไปสหรัฐและเรียนด้านการแสดงและกำกับการแสดงที่มหาวิทยาลัยมิสซูรี-แคนซัสซิตี เขาย้ายไปนิวยอร์กกับภรรยาในปี พ.ศ. 2541
บริตทานี อิชิบาชิ

บริตตานี มาริโกะ อิชิบาชิ (เกิด 2 พฤศจิกายน พ.ศ. 2523) เธอเคยแสดงละครโทรทัศน์ในเรื่อง "โพลิติคอลแอนิมอลส์", "ซูเปอร์เนเชอร์รัล", "โกสต์เฟเซอร์" และ "รันอเวย์ส" อิชิบาชิเคยมีบทบาทในภาพยนตร์เช่น ""
เกร็ก ซัลกิน

เกร็ก ซัลกิน (เกิด 29 พฤษภาคม พ.ศ. 2535) เป็นนักแสดงชาวอังกฤษ เขาเริ่มแสดงในภาพยนตร์ชุดสั้นเรื่อง "ดอกเตอร์ชิวาโก" ใน พ.ศ. 2545 ต่อมาใน พ.ศ. 2549 เขาได้แสดงในภาพยนตร์อังกฤษเรื่อง "มนต์ลูกหนัง มหกรรมหยุดโลก" และต่อมาก็ได้แสดงในภาพยนตร์ชุดตลกของดิสนีย์เรื่อง "แอสเดอะเบลริงส์" และ "วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง" ใน พ.ศ. 2553 เขาแสดงในภาพยนตร์ทางโทรทัศน์ของดิสนีย์เรื่อง "แอวาลอนฮาย" นอกจากนี้เขายังปรากฏตัวในภาพยนตร์โทรทัศน์พิเศษเรื่อง "" เขาแสดงเป็นเลียม บุกเกอร์ ในภาพยนตร์ชุดทางโทรทัศน์เรื่อง "เฟกกิงอิต" ของเอ็มทีวี ตั้งแต่ พ.ศ. 2557 จนกระทั่งรายการถูกยกเลิกใน พ.ศ. 2559 นอกจากนี้เขายังปรากฏตัวใน "พริตตีลิตเทิลไลเออส์" รับบทเป็นพี่ชายของเอซราชื่อ เวสลีย์ "เวส" ฟิตส์เจรัลด์ ในปี พ.ศ. 2559 เขาแสดงเป็นแซม ฟูลเลอร์ในภาพยนตร์สยองขวัญระทึกขวัญเรื่อง "โดนต์แฮงอัป" เขาแสดงเป็นเชส สเตน ในภาพยนตร์ชุดทางโทรทัศน์เรื่อง "รันอเวย์ส" ซึ่งสร้างจากการ์ตูนชุดที่มีชื่อเดียวกันของมาร์เวลคอมิกส์
เอเวอร์ คาร์ราไดน์

เอเวอร์ ดอว์น คาร์ราดีน (เกิด 6 สิงหาคม พ.ศ. 2517) เป็นนักแสดงหญิงชาวอเมริกัน เธอมีชื่อเสียงจากการับบท ทิฟฟานี่ พอร์เตอร์ และ เคลลี่ ลุดโลว์ ในละครชุดทางโทรทัศน์ช่อง เอบีซีเรื่อง "วันซ์แอน์อะเกน" และ "คอมมานเดอร์อินเชฟ" ตามลำดับและรับบท นาโอมิ แพทนาม และ เจเน็ต สเตน ในซีรีส์ต้นฉบับของช่อง ฮูลูเรื่อง"เดอะแฮนด์เมดสเทล" และ "รันอเวย์ส"
เจมส์ มาร์สเตอร์ส

เจมส์ เวสลีย์ มาร์สเตอร์ส (เกิด 20 สิงหาคม พ.ศ. 2505) เป็นนักแสดง, นักดนตรี และนักเขียนหนังสือการ์ตูนชาวอเมริกัน เขามีชื่อเสียงจากการรับบท สไปค์แวมไพร์สชาวอังกฤษในซีรีส์ช่องเดอะดับเบิลยูบีเรื่อง "มือใหม่ปราบผี" และภาคแยกออกมาเรื่อง "แองเจิล" ตั้งแต่นั้นมาเขาได้รับบทเป็น เบรนนิแอค ตัวร้ายในซีรีส์เรื่อง"สมอลล์วิลล์"ที่ได้รับแรงบันดาลใจจากซูเปอร์แมน, รับบทกัปตันจอห์นฮาร์ทในเรื่อง "ทอร์ชวูด" และผู้ก่อการร้ายบาร์นาบัสในซ๊รีส์ช่องSyfy'sเรื่อง "คาปริกา" เขารับบทสนับสนุนในภาพยนตร์เรื่อง "ป.ล.ผมจะรักคุณตลอดไป", แสดงเป็นวิกเตอร์ เฮสส์ในการรีบูตเรื่อง"มือปราบฮาวาย" และแสดงเป็นวิกเตอร์ สไตน์ในซีรีส์ของมาร์เวลเรื่อง "รันอเวย์ส"
วัดสิริมงคลไชยาราม

วัดสิริมงคลไชยาราม  พงศาวดารลาวเรียกว่า วัดสีมงคล เป็นวัดในหลวงพระบาง ประเทศลาว สร้างขึ้นในรัชสมัยของเจ้าโชติกะ ในปี พ.ศ. 2306 โดยเพียกลางมงคล (เพียเป็นยศ เทียบได้กับ พระยา) จึงได้ตั้งชื่อวัดตามนามผู้สร้าง ต่อมาได้เติมชื่อเป็น "วัดสิริมงคลไชยราม" มีการซ่อมแซมบูรณะในปี พ.ศ. 2473 และปี พ.ศ. 2488
สิมของวัดนี้ มีลักษณะการสร้างระเบียงโถงด้านข้างแบบหลวงพระบางกับหลังคาทรงเชียงขวางมาผสานกัน ระเบียงด้านข้างใช้สำหรับเป็นที่นั่งเมื่อมีงานพิธี หลังคาของสิมมีหลังคาปีกนกข้างหนึ่งซึ่งมีการต่อในแบบหลังคาปีกนกเพื่อมุงส่วนระเบียงของโถงด้านนอก ด้านข้างมีหอไหว้ขนาดเล็กภายในมีพระธาตุองค์เล็ก ๆ ประดิษฐานอยู่ การจัดวางผังอาคารเช่นเดียวกับล้านนาของไทย คือ มีธาตุเจดีย์อยู่ท้ายสิม พระประธานปางมารวิชัย ภายในเขียนเป็นลายคำบนพื้นแดงเต็ม ภายในสิมไม่มีฮูปฝาผนัง
เรนซี เฟลิซ

เรนซี เฟลิซ (เกิด 26 ตุลาคม พ.ศ. 2540) เป็นนักแสดงชาวอเมริกันที่มีชื่อเสียงจากการรับบท อเล็กซ์ วิลเดอร์ ในละครชุดทางโทรทัศน์ต้นฉบับของฮูลูเรื่อง "รันอเวย์ส"
ชีวิตส่วนตัว.
ในปี พ.ศ. 2561 เฟลิซได้คบหากับนักแสดงหญิงอิซาเบลลา โกเมซ
เอนเจิล พาร์กเกอร์

เอนเจิล พาร์กเกอร์ (เกิด 17 ตุลาคม พ.ศ. 2523) เป็นนักแสดงหญิงชาวอเมริกัน เธอมีชื่อเสียงจากการรับบท ทาชา ดาเวนพอร์ต ในละครซิตคอมช่อง ดิสนีย์ XD เรื่อง "แล็บแรตส์"
เธอเป็นแขกรับเชิญในภาพยนตร์ชุดทางโทรทัศน์เรื่อง "เอนเจิล", "คริมินอล ไมน์ อ่านเกมฆ่า ล่าทรชน", "อีอาร์", "เอลิสโตน", "เดอะโคลสเซอร์", "แคสเซิล", "เดย์สออฟเอาเออร์ลิฟส์", "เดอะโซลแมน" และเป็นนักแสดงประจำในบททนายความชอว์น แชปแมนในภาพยนตร์ชุดเรื่อง "อเมริกันไครม์สตอรี" ทางช่องเอฟเอ็กซ์ เธอยังทำงานพากย์เสียงให้กับวิดีโอเกมมากมาย
เธอแต่งงานกับนักแสดงเอริก เน็นนิงเกอร์ พวกเขามีลูกด้วยกันสองคน เป็นลูกชายและลูกสาว
ทางหลวงแผ่นดินหมายเลข 1119

ทางหลวงแผ่นดินหมายเลข 1119 สายน้ำสาดเหนือ–ท่าตะโก เป็นทางหลวงแผ่นดินภายในจังหวัดนครสวรรค์ เชื่อมต่อการจราจรระหว่างอำเภอหนองบัวกับอำเภอท่าตะโกให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 36.708 กิโลเมตร
ประวัติ.
ทางหลวงแผ่นดินหมายเลข 1119 แต่เดิมนั้นใช้เรียกชื่อถนนสายชุมแสง–หนองบัว–ท่าตะโก ต่อมาใน พ.ศ. 2530 ได้มีการก่อสร้างทางหลวงแผ่นดินหมายเลข 225 ได้มีการยุบรวมสายทางช่วงชุมแสง–หนองบัวเข้าเป็นส่วนหนึ่งของทางหลวงแผ่นดินหมายเลข 225 ในเวลาต่อมา จึงทำให้เหลือแค่ช่วงหนองบัว–ท่าตะโกเท่านั้น
ซึ่งทางหลวงแผ่นดินหมายเลข 1119 ในอดีตยังแบ่งออกเป็น 3 สายทางย่อย ก่อนมีการเปลี่ยนแปลงหมายเลขทางหลวง ดังนี้
เขตควบคุม.
ทางหลวงแผ่นดินหมายเลข 1119 แบ่งเขตควบคุมออกเป็น 2 ตอน ได้แก่
ไรอัน แซนดส์

ไรอัน แซนดส์  เป็นนักแสดงชาวอเมริกันจากวอชิงตัน ดี.ซี. เขามีชื่อเสียงจากการแสดงเป็นจอฟฟรีย์ ไวล์เดอร์ในเรื่อง "รันอเวย์ส"
ชีวิตในวัยเด็กและการศึกษา.
แซนดส์เติบโตในวอชิงตันดีซีพร้อมกับพี่ชายและพี่สาวหลายคน พ่อของเขารับราชการทหารและเสียชีวิตเมื่อเขามีอายุสิบสองปี